Ismaaciil Xaaji Nuur maruu ka hadlayey xaaladda nololeed ee gobolka Sanaag ee dhibaatooyinka ugu badan ee dadka deegaankaas ka haysta dhinaca adeegyada bulshada ayuu yidhi “Sanaag waxaa haysata dhibaatooyin badan oo u baahan in si dhakhso ah loo xalliyo, waxaa ka mid ah horumarinta waxbarashada gaar ahaan in la dhiso jaamacad waana baahi taagan oo taageeradeeda laga sugayo xukuumadda iyo Shacabka Reer Sanaag, waxaa kale oo jirta waddo la’aan oo gobolkii ka dhigtay go’doon, waxaa intaas ka sii daran lacagahan Faalisada ah oo gobolkan faro xun ku haya ayna u eg tahay inay dhaqaalihii gobolka burburinayaan, arimahaas oo dhami waa caqabadaha ugu badan ee na haysta” sidaa waxa yidhi Maayarka Ceerigaabo.
